ഹോളി കമ്യൂണിയന് അടക്കമുള്ള മതപരമായ ചടങ്ങുകള്ക്ക് സെപ്റ്റംബറോടെ അനുമതി നല്കിയേക്കും കോവിഡ് ബാധിതരുടെ എണ്ണം ഇരട്ടിയാകുമെന്ന മുന്നറിയിപ്പുകള്ക്കിടയിലും അയര്ലന്റില് ഇളവുകള് നല്കാനുള്ള തീരുമാനവുമായി സര്ക്കാര് മുന്നോട്ട് സെപ്റ്റംബറോടെ രാജ്യത്ത് ബാക്കിയുള്ള കോവിഡ് നിയന്ത്രണങ്ങളില് ഇളവ് വരുത്താനുള്ള തീരുമാനവുമായി സര്്ക്കാര് മുന്നോട്ടുപോകുമെന്നാണ് ഇന്നലത്തെ യോഗത്തിന് അറിയിച്ചിരിക്കുന്നത്. നിയന്ത്രണങ്ങള് ഈ മാസം അവസാനം വരെ തുടരുമെന്നും ലൈവ് മ്യൂസിക് അടക്കമുള്ള പരിപാടികള് പ്രത്യേകനിയന്ത്രണങ്ങളോടെ അനുവദിക്കുമെന്ന് സര്ക്കാര് നേരത്തെ അറിയിച്ചിരുന്നു. എന്നാല് രാജ്യത്തെ ആശുപത്രികളിലുള്ള കോവിഡ് രോഗികളുടെ എണ്ണം ഈ മാസം അവസാനത്തോടെ 400 ആയി ഉയര്ന്നേക്കുമെന്നാണ് മുന്നറിയിപ്പും ആശങ്കയുയര്ത്തുന്നുണ്ട്. ഇന്നലെത്തെ കണക്കനുസരിച്ച് 189 ആണ് ആശുപത്രികളില് കഴിയുന്ന കോവിഡ് രോഗികളുടെ എണ്ണം. എന്നാല് ഏതാനും ദിവസങ്ങളായി രോഗികളുടെ എണ്ണത്തിലുണ്ടാകുന്ന ക്രമാനുഗതമായ വര്ദ്ധന, സ്ഥിതി വഷളാക്കിയേക്കുമെന്ന സൂചനയാണ് റിപ്പോര്ട്ട് നല്കുന്നത്. പള്ളികളിലെ Communions, confirmations എന്നിവയ്ക്കും സെപ്റ്റംബര് മുതല് അനുമതി നല്കുമെന്ന് കരുതപ്പെടുന്നു.അന്തിമ തീരുമാനം അപ്പോഴും പൊതുജനാരോഗ്യ സാഹചര്യത്തെ ആശ്രയിച്ചിരിക്കുമെന്നും സര്ക്കാര് അറിയിച്ചു. മതപരമായ ചടങ്ങുകളുമായി ബന്ധപ്പെട്ട്, പ്രത്യേകിച്ച് കൂട്ടായ്മകളോടും സ്ഥിരീകരണങ്ങളോടും ബന്ധപ്പെട്ട ആരോഗ്യ മാര്ഗ്ഗനിര്ദ്ദേശങ്ങളെക്കുറിച്ച് സഭാ നേതാക്കള് അടുത്തിടെ പ്രകടിപ്പിച്ച ആശങ്കകളും പരിഗണിച്ചായിരിക്കും നടപടി Stories you may Like